Diari Oficial de la Generalitat Valenciana


Sumari del DOGV 4966, del 15-03-2005 (2005/2685)

CIRCULAR de 22 de febrer de 2005, de la Intervenció General, per la qual es dicten instruccions en relació amb la comptabilització i el control de les despeses excloses d'intervenció prèvia.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/cir/2005/02/22/(1)/dof/vci/html**

### Dades del document

Número de DOGV
:   4966

Data del DOGV
:   15-03-2005

Secció del DOGV
:   I. DISPOSICIONS GENERALS

Número del document
:   2005/2685


Data del document
:   22-02-2005

Organisme emissor
:   Conselleria d'Economia, Hisenda i Ocupació

Tipus de document
:   Circular

Anàlisi jurídica

 Descriptors 

:   * control pressupostari
    * despesa
    * legislació
    * comptabilitat pública
    * verificació de comptes
    * despeses generals

CIRCULAR de 22 de febrer de 2005, de la Intervenció General, per la qual es dicten instruccions en relació amb la comptabilització i el control de les despeses excloses d'intervenció prèvia. [2005/X2685]
  
L'article 57.bis del Text Refós de la Llei d'Hisenda Pública de la Generalitat Valenciana exclou d'intervenció prèvia, d'una banda, els actes d'aprovació i adquisició de compromisos de despesa en ?els contractes menors, les despeses de caràcter periòdic i la resta de tracte successiu, una vegada fiscalitzada la despesa corresponent al període inicial de l'acte o contracte de què deriven o les seues modificacions- ?apartat 3r?, i d'una altra, ?les despeses que, d'acord amb la normativa vigent, es facen efectives per mitjà del procediment especial de bestreta de caixa fixa- ?apartat 4t?, per la qual cosa, en aplicació del règim de control intern vigent, tots ells queden subjectes a les actuacions de control financer permanent que a este efecte es determinen en el corresponent Pla Anual.
  
D'altra banda, l'article 58 del text refós, per a determinar el procediment a seguir en la intervenció prèvia dels comptes justificatius que han de rendir els habilitats i comptedants de caixa fixa, es remet al desplegament reglamentari, que actualment es troba previst en l'article 5.4 de l'Orde de 17 d'abril de 1998, de la Conselleria d'Economia, Hisenda i Ocupació, per la qual es desenvolupa el Decret 24/1998, de regulació de fons de caixa fixa, en virtut del qual les intervencions delegades han de realitzar, de forma periòdica, ?la intervenció de la inversió, examinant els comptes justificatius i els documents que els justifiquen per mitjà del procediment d'auditoria o mostreig, emetent l'informe que hi escaiga?.
  
Amb la nova regulació sobre el control financer permanent incorporada al Text Refós de la Llei d'Hisenda Pública de la Generalitat Valenciana, per mitjà de la Llei 12/2004, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, es fa necessari establir un nou procediment respecte a la comptabilització i el control de les despeses exclosos d'intervenció prèvia.
  
En virtut d'això, este centre directiu, en l'exercici de les competències que té atribuïdes, dicta les instruccions següents:
  
Primera. Comptabilització de les propostes
  
Presentades per l'òrgan gestor els comptes justificatius rendides pels comptedants i habilitats de les respectives unitats de caixa fixa junt amb les corresponents propostes comptables per a la imputació de la despesa, les intervencions delegades comprovaran que l'import total d'estos coincidix amb el de les propostes de documents RA/ADOK. Una vegada comprovat este aspecte així com que les propostes han sigut subscrites per òrgan competent, es comptabilitzaran en un termini màxim de tres dies.
  
De la mateixa manera, formulada per l'òrgan gestor proposta A, D o AD referida a un despesa exclosa d'intervenció prèvia, la intervenció delegada corresponent la comptabilitzarà en un termini màxim de tres dies amb la comprovació prèvia que, efectivament, es tracta d'un dels supòsits de no subjecció previstos en l'apartat 3 de l'article 57.bis del Text Refós de la Llei d'Hisenda Pública de la Generalitat Valenciana i, així mateix, que ha sigut subscrita per òrgan competent.
  
Segona. Comprovacions a efectuar sobre els comptes justificatius
  
En el marc del Pla Anual de Control Financer Permanent aprovat per la Intervenció General de la Generalitat Valenciana, mensualment les intervencions delegades hauran de fer una selecció dels comptes justificatius rendits i comptabilitzats ?incloent-hi les comptabilitzades pels centres de despesa autoritzats per a això?, a fi de sotmetre'ls al corresponent control financer permanent.
  
En l'exercici d'este control financer permanent s'efectuaran les comprovacions següents:
  
a) Que hi ha crèdit adequat i suficient per a cobrir l'import de les obligacions reconegudes.
  
b) Que els comptes justificatius estan aprovades pel sotssecretari o òrgan competent.
  
c) Que l'import total dels comptes justificatius coincidix amb el dels documents comptables d'imputació al pressupost de les despeses realitzades i que estos van ser autoritzats per òrgan competent.
  
d) Que el pagament s'ha realitzat a creditor determinat per l'import degut i que es correspon amb despeses no subjectes a intervenció prèvia.
  
e) Que els justificants corresponen a despeses concretes i determinades, en l'execució de les quals s'ha seguit el procediment aplicable a cada cas, i que en queda constància documental.
  
f) Que els justificants acrediten la realització efectiva i conforme de les despeses o servicis per mitjà de l'oportuna conformitat del comptedant.
  
Tercera. Comprovacions sobre la resta de les despeses excloses
  
En el marc del Pla Anual de Control Financer Permanent aprovat per la Intervenció General de la Generalitat Valenciana, mensualment les intervencions delegades faran una selecció de les propostes corresponents a despeses excloses d'intervenció prèvia que van ser comptabilitzades ?tenint en compte, si és el cas, les comptabilitzades pels centres de despesa en aquells casos en què hagen sigut autoritzats per a això?, a fi de sotmetre-les al corresponent control financer permanent.
  
En l'exercici d'este control financer permanent, s'efectuaran les comprovacions següents:
  
a) Que hi ha crèdit adequat i suficient.
  
b) Que la proposta va ser autoritzada per òrgan competent i que es correspon amb despeses no subjectes a intervenció prèvia.
  
c) Que en l'execució de la despesa s'ha seguit el procediment aplicable a cada cas, i en queda constància documental.
  
Quarta. Informes de control financer permanent
  
Els informes de control financer permanent emesos per les intervencions delegades sobre les propostes comptabilitzades corresponents a despeses excloses d'intervenció prèvia i, així mateix, sobre els comptes justificatius de caixa fixa examinats, seran enviats als òrgans gestors per a l'adopció, si és el cas, de les oportunes mesures correctores, amb independència de l'informe provisional comprensiu de les actuacions efectuades al llarg de l'exercici, que haurà de ser emés abans del 31 de gener de l'exercici següent.
  
Cinquena
  
Es deixen sense efecte l'ofici-circular de 28 de setembre de 1998, pel qual es dicten instruccions per al control dels pagaments atesos pel sistema de caixa fixa, i l'ofici-circular de 5 de novembre de 1998, pel qual es dicten instruccions per al control de les propostes de pagament directe corresponents a determinades despeses excloses d'intervenció prèvia.


Còpia Permalink ELI